På lørdag danner Aalborg Changs baner rammen for DM i fodbold for handicappede. Det er tredje gang, at Aalborg afholder turneringen - sidste gang var i 2010. Der deltager i alt 24 hold i turneringen, og der spilles i fem forskellige rækker. Holdene kommer fra hele landet, lige fra Nykøbing Falster til Odense og Esbjerg. Kristoffer Stormark er arrangør for turneringen og er samtidig træner for et U15-hold, der også er med i turneringen. Han er med til at stå for den ugentlige fodbodltræning af de handicappede i Aalborg, og ifølge ham er en turnering som denne med til at sætte fokus på, at der et tilbud for nordjyske handicappede, der gerne vil ud og dyrke noget sport. - Det er sindssygt vigtigt, at der er et idrætstilbud. Den daglige træning minder 99 procent om en normal fodboldtræning. Man skal møde til træning for at komme på holdet, siger Kristoffer Stormark til TV2/Nord. Et U13-hold fra Aalborg Chang hjælper til med mad, overnatning, og hvad der skal til for at hjælpe til for at gennemføre turneringen.

Referat:
24 hold fra hele landet deltager i turneringen.